সোশ্যাল মিডিয়ায় শুভশ্রীকে কুরুচিকর মন্তব্য, থানায় অভিযোগ দায়ের রাজ চক্রবর্তীর

কলকাতা: মেসির কলকাতা সফরে বিশৃঙ্খলা নিয়ে তুঙ্গে উত্তেজনা। নিওনেল মেসির সঙ্গে ছবি পোস্ট করায় চূড়ান্ত কটাক্ষের শিকার শুভশ্রী গঙ্গোপাধ্যায় (Subhasree Ganguly)। রবিবার সোশাল মিডিয়ায় স্ত্রীর পাশে দাঁড়িয়ে সমালোচকদের যোগ্য জবাব দিয়েছিলেন রাজ। স্যোশাল মিডিয়ার মাধ্যমে মহিলাদের সম্পর্কে কুরুচিকর মন্তব্যের বিরুদ্ধে টিটাগড় থানায় লিখিত অভিযোগ দায়ের বিধায়ক রাজ চক্রবর্তীর (Raj Chakraborty)। স্যোশাল মিডিয়ায় কিংবা পথেঘাটে মহিলাদের অসম্মান করে, তাঁদের বিরুদ্ধে গর্জে ওঠেন রাজ।

ব্যারাকপুর বিধানসভা কেন্দ্রের বিধায়ক তথা চলচ্চিত্র পরিচালক রাজ চক্রবর্তী রবিবার রাতে টিটাগড় থানায় উপস্থিত হয়ে একটি লিখিত অভিযোগ দায়ের করেন পুলিশের কাছে থানা থেকে বের হওয়ার সময় সংবাদ মাধ্যমের মুখোমুখি হয়ে বিধায়ক জানান, মহিলাদের বিরুদ্ধে কুরুচিপূর্ণ মন্তব্য করা হচ্ছে। যে কারণে তিনি এই লিখিত অভিযোগ করেছেন। তিনি বলেন, যারা মহিলাদের কুইঙ্গিত করে কথা বলে, আমি সেসব মানুষকে ঘেন্না করি। রাস্তা কিংবা সোশাল মিডিয়ায় যদি মহিলাদের অপমান করা হয় তার প্রতিবাদ করতে আমি দাঁড়িয়ে আছি।

আরও পড়ুন: যুবভারতীতে মেসির অনুষ্ঠানে বিশৃঙ্খলার ঘটনায় গ্রেফতার ৫

গত শনিবার যুবভারতী ক্রীড়াঙ্গনে তখন মেসিভক্তদের ভিড়। যুবভারতী ক্রীড়াঙ্গনে যে বিশৃঙ্খলার সৃষ্টি হয়েছিল, যার কারণে আন্তর্জাতিক ক্ষেত্রে রীতিমতো লজ্জার মুখে পড়তে হয়েছে কলকাতাকে। হাজার হাজার টাকা দিয়ে টিকিট কেটেও মেসিকে এক ঝলক দেখতে পাননি দর্শকেরা। সময়ের আগেই স্টেডিয়াম ছাড়েন মেসি আর তারপরই ক্ষুব্ধ দর্শকদের তাণ্ডব শুরু হয় স্টেডিয়ামে।বিধায়ক তথা চলচ্চিত্র পরিচালক রাজ চক্রবর্তীর স্ত্রী অভিনেত্রী শুভশ্রী গঙ্গোপাধ্যায় (Trolling Subhasree Ganguly) শনিবার যুবভারতী ক্রীড়াঙ্গনে উপস্থিত ছিলেন, এইসবের মাঝেই টলিউডের নায়িকা শুভশ্রী গঙ্গোপাধ্যায় ও তাঁর ম্যানেজারের মেসির সঙ্গে তোলা ছবি সোশ্যাল মিডিয়ায় পোস্ট করেন। তা যেন আগুনে ঘিয়ের কাজ করে লিওনেল মেসিকে দেখতে না পারায় মানুষ ক্ষোভে ফেটে পড়েন এবং এরপর স্যোশাল মিডিয়ায় অভিনেত্রী শুভশ্রীকে নিয়ে কুরুচিপূর্ণ মন্তব্য করা হয় সেই বিষয় নিয়ে এই অভিযোগ দায়ের বলে খবর সূত্রে।

দেখুন ভিডিও